"Age of  Conan" avati laiematele massidele eelmise aasta 23. mail. Mäng jõudis kiiresti ühe miljoni registreeritud kasutajani, kuid seejärel hakkas number langema, jäädes hõljuma sinna mõnesaja tuhande piiri peale. Peamise kriitikana tõid huvilised välja asjaolu, et selles maailmas praktiliselt puudus lõppmäng - pärast kõrgeima taseme saavutamist ei olnud seal enam suurt midagi teha. Vahepeal on mängu siiski korduvalt uuendatud, et rahvast tagasi meelitada ning peatselt on saabumas esimene suurem laiendus "Rise of the  Godslayer". Kellel esialgu asi nägemata jäi, selle jaoks on tegemist soodsa võimaluse lünka oma kogemustes täita.